**Tasg 9 – Lladradau**

**Gwybodaeth am y Dasg**

|  |  |  |  |  |
| --- | --- | --- | --- | --- |
| **Cwestiwn** | **Lefel anhawster** | **Cyd-destun mathemategol y Cwricwlwm Cenedlaethol** | **Math o destun** | **Mathau cwestiynau** |
| 9. Lladradau | Uchel (C9.1) | Patrymau a pherthnasoedd, dehongli a dadansoddi data. | Gwybodaeth ar ffurf testun parhaus, byr, gyda llun i’w ddehongli. | Ateb penagored hirach, yn cyfiawnhau barn. |

**Sgiliau a asesir gan y dasg**

|  |  |
| --- | --- |
| **Sgiliau meddwl** | **Sgiliau llythrennedd a chyfathrebu** |
| **Cynllunio*** Gofyn cwestiynau
* Gweithredu sgiliau, gwybodaeth a dealltwriaeth sydd ganddyn nhw eisoes
* Casglu gwybodaeth

**Datblygu*** Meddwl yn rhesymegol a chwilio am batrymau
* Ystyried tystiolaeth, gwybodaeth a syniadau
* Ffurfio barn a phenderfynu

**Myfyrio*** Adolygu deilliannau a meini prawf llwyddiant
* Adolygu’r broses/dull
* Gwerthuso’u dysgu a’u meddwl eu hunain
* Cysylltu a meddwl ochrol
 | **Darllen*** Lleoli, dewis a defnyddio gwybodaeth gan ddefnyddio strategaethau darllen
* Ymateb i’r hyn maen nhw wedi’i ddarllen

**Ysgrifennu** * Trefnu syniadau a gwybodaeth
* Ysgrifennu’n gywir

**Sgiliau cyfathrebu ehangach*** Cyfleu gwybodaeth
 |
| **Sgiliau rhifedd** |
| **Defnyddio gwybodaeth fathemategol*** Defnyddio rhifau
* Casglu gwybodaeth

**Cyfrifo*** Defnyddio’r system rhifau
* Defnyddio amrywiaeth o ddulliau

**Dehongli a chyflwyno canfyddiadau*** Sôn am waith a’i esbonio
* Cymharu data
* Cofnodi a dehongli data a chyflwyno canfyddiadau
 |

|  |
| --- |
| Sgorio Lladradau 9.1Marciau llawn:- Nac ydi, ddim yn rhesymol. Yn canolbwyntio ar y ffaith mai dim ond rhan fach o’r graff a ddangosir.*•* Ddim yn rhesymol. Dylid dangos y graff i gyd.*•* Dydw i ddim credu ei fod yn ddehongliad rhesymol o’r graff, oherwydd petaen nhw’n dangos y graff i gyd byddech yn gweld mae dim ond cynnydd bach sydd wedi bod mewn lladradau.*•* Mae wedi defnyddio darn uchaf y graff a phetaech yn edrych ar y graff cyfan o 0 – 520, ni fyddai wedi codi gymaint.*•* Nac ydi, oherwydd mae’r graff yn gwneud iddi edrych fel petai cynnydd mawr wedi bod, ond edrychwch ar y rhifau a does dim llawer o gynnydd.- Nac ydi, ddim yn rhesymol. Yn cynnwys dadleuon cywir o ran cymhareb neu ganran cynnydd.*•* Nac ydi, ddim yn rhesymol. Dydi 10 ddim yn gynnydd anferth o gymharu â chyfanswm o 500.*•* Nac ydi, ddim yn rhesymol. Yn ôl y ganran, dim ond tua 2% ydi’r cynnydd.*•* Nac ydi. Mae 8 lladrad arall yn gynnydd o 1.5%. Ddim llawer, yn fy marn i!*•* Nac ydi, dim ond 8 neu 9 yn fwy eleni. O gymharu â 507, dydi o ddim yn rhif mawr.- Mae angen data tuedd cyn ein bod yn gallu barnu.*•* Allwn ni ddim dweud a ydi’r cynnydd yn anferth ai peidio. Petai nifer y lladradau yn 1997 yr un fath ag yn 1998, yna fe allen ni ddweud bod cynnydd anferth yn 1999.*•* Does dim ffordd o wybod beth ydi “anferth” oherwydd mae angen dau newid, o leiaf, i feddwl am un anferth ac un bach.Marc rhannol:*Sylwch:* Gan fod y raddfa ar y graff yn eithaf aneglur, derbyniwch rhwng 5 ac 15 am gynnydd union nifer y lladradau.- Nac ydi, ddim yn rhesymol, ond mae diffyg manylion yn yr esboniad.*•* Yn canolbwyntio DDIM OND ar gynnydd a roddir gan union nifer y lladradau, ond dydi o ddim yn cymharu â’r cyfanswm.*•* Ddim yn rhesymol, tua 10 lladrad oedd y cynnydd. Dydi’r gair “anferth” ddim yn esbonio gwirionedd y cynnydd yn nifer y lladradau. Dim ond tua 10 oedd y cynnydd a fyddwn i ddim yn galw hynny’n “anferth”.*•* Dydi cynnydd o 508 i 515 ddim yn gynnydd mawr.*•* Nac ydi, oherwydd dydi 8 neu 9 ddim yn swm mawr.*•* Efallai. Mae’r nifer yn codi o 507 i 515 yn gynnydd, ond ddim yn anferth.- Nac ydi, ddim yn rhesymol, gyda’r dull cywir ond mân wallau cyfrifiannu.*•* Y dull a’r casgliad cywir, ond y canran a gyfrifir yn 0.03%.Dim marc:- Nac ydi, heb unrhyw esboniad, neu esboniad annigonol neu anghywir.*•* Nac ydi, dydw i ddim yn cytuno.*•* Ni ddylai’r gohebydd fod wedi defnyddio’r gair “anferth”.*•* Nac ydi, ddim yn rhesymol. Mae gohebwyr bob amser yn hoffi gor-ddweud.- Ydi, mae’n canolbwyntio ar olwg y graff ac yn crybwyll bod nifer y lladradau wedi dyblu.*•* Ydi, mae’r graff yn dyblu yn ei uchder.*•* Ydi, mae nifer y lladradau bron iawn wedi dyblu.- Ydi, heb unrhyw esboniad nac esboniad arall heblaw’r uchod.- Atebion eraill.- Dim ateb o gwbl.Mae ateb y cwestiwn hwn yn gywir yn cyfateb i anhawster o 710 pwynt sgôr ar raddfa fathemateg PISA. Mae rhoi ateb rhannol gywir yn cyfateb i anhawster o 609 pwynt sgôr ar y raddfa fathemateg. Ar draws gwledydd OECD, atebodd 26% o fyfyrwyr yn gywir. I ateb y cwestiwn yn gywir, rhaid i fyfyrwyr dynnu ar eu sgiliau o’r clwstwr medr cysylltiadau. |